Μελέτη του λεμφοκυτταρικού ανοσοφαινότυπου ασθενών με νεοπλασίες που υποβάλλονται σε ακτινοθεραπεία
Authors: Κουκουράκης Γεώργιος 
Published: January 2014

Είναι ευρέως γνωστό ότι ως αποτέλεσμα της ολόσωμης ακτινοθεραπείας μια σημαντική ελάττωση των Τ λεμφοκυττάρων λαμβάνει χώρα, η οποία μπορεί να οδηγήσει σε κλινικά εμφανείς λοιμώξεις, πολλές από τις οποίες μυκητιασικές και οφειλόμενες σε ιούς. Ο αριθμός των Τ λεμφοκυττάρων στο αίμα ελαττώνεται καθώς επίσης η λειτουργία τους είναι σημαντικά διαταραγμένη. Παρ’ όλα αυτά, το γεγονός ότι ακόμα και η τοπικοπεριοχική ακτινοθεραπεία στους ασθενείς με καρκίνωμα, μπορεί να προκαλέσει μία σημαντική διαταραχή της κυτταρικής ανοσίας, επισημαίνει την αναγκαιότητα διερεύνησης του φαινομένου καθότι διαταραχή της ανοσολογικής ανταπόκρισης μπορεί να οδηγήσει σε ταχεία ανάπτυξη μια πιθανώς υπάρχουσας υποκλινικής νόσου (μικρο-μεταστάσεις σε όργανα) αλλά και να οδηγήσει σε αποτυχία της ακτινοθεραπείας. Έτσι σχεδιάστηκε η παρούσα μελέτη, με σκοπό να ερευνήσει: α) τη δράση της τοπικό-περιοχικής μετεγχειρητικής ακτινοθεραπείας στην κυτταρική ανοσία σε ασθενείς με καρκίνο του μαστού. β) τη δράση της τοπικό-περιοχικής ριζικής ή μετεγχειρητικής ακτινοθεραπείας στην κυτταρική ανοσία σε ασθενείς με νεοπλασία κεφαλής τραχήλου. γ) την έκφραση του FAS/APO/CD95 στα Τ-λεμφοκύτταρα σε ασθενείς με νεοεξεργασίες κεφαλής-τραχήλου μετά από ακτινοθεραπεία με ή χωρίς Αμιφοστίνη και δ) τον ρόλο των CD95 θετικών λεμφοκυττάρων στον καρκίνο της τράχηλο-προσωπικής χώρας. Η δράση της τοπικής μετεγχειρητικής ακτινοθεραπείας όσον αφορά τα νεοπλάσματα του μαστού (60Gy περίπου) και ριζικής ή μετεγχειρητικής όσον αφορά τα νεοπλάσματα κεφαλής-τραχήλου (65Gy περίπου) στην κυτταρική ανοσία, μελετήθηκε σε 35 ασθενείς οι οποίες έλαβαν μετεγχειρητική ακτινοθεραπεία μετά από είτε τροποποιημένη ριζική μαστεκτομή ή ογκεκτομή με μασχαλιαίο λεμφαδενικό καθορισμό και σε 28 ασθενείς πάσχοντες από νεοπλασία κεφαλής-τραχήλου ποικίλης ανατομικής εντόπισης. Δεκαεννιά από τις ασθενείς με ca μαστού μετά το πέρας της επέμβασης έλαβαν βοηθητική χημειοθεραπεία. Τα χαρακτηριστικά των ασθενών όσον αφορά την νόσο,την ηλικία, το φύλο και το στάδιο φαίνονται στον πίνακα 1 Από τους ασθενείς με ca τράχηλο-προσωπικής χώρας, τέσσερις (4) έπασχαν από CA ρινοφάρυγγα, πέντε (5) από CA γλώσσας, οκτώ (8) από CA στοματοφάρυγγα, δύο (2) από CA υποφάρυγγα, επτά (7) από CA λάρυγγα, ένας από CA ρινικής θαλάμης και ένας από CA τριχωτού της κεφαλής. Τα χαρακτηριστικά των ασθενών όσον αφορά την νόσο, την σταδιοποίηση, την ηλικία, το φύλο και το είδος της θεραπείας φαίνονται στους πίνακες 2 και 3 Προκειμένου να μελετηθεί ο ρόλος των CD95 θετικών λεμφοκυττάρων στον καρκίνο της τραχηλοπροσωπικής χώρας, ανασύρθηκαν από το αρχείο του εργαστηρίου της Παθολογικής Ανατομικής του Δημοκρίτειου Πανεπιστήμιου Θράκης 32 μπλοκ παραφίνης από ισάριθμους ασθενείς με πλακώδη καρκίνο της τραχηλοπρσωπικής χώρας που είχαν υποβληθεί σε επιταχυνόμενη ακτινοθεραπεία και χημειοθεραπεία βασισμένη στην πλατίνα στο τμήμα Ακτινοθεραπευτικής Ογκολογίας του ΔΠΘ. Ο έλεγχος έγινε με ανοσοιστοχημική ανίχνευση του αντιγόνου CD95 με το μονοκλωνικό αντίσωμα NCL-FAS-310. ......................................................................................